Document ID: 31992R2226

ΚΑΝΟΝΙΣΜΟΣ (ΕΟΚ) αριθ. 2226/92 ΤΗΣ ΕΠΙΤΡΟΠΗΣ της 31ης Ιουλίου 1992 σχετικά με τα πιστοποιητικά εισαγωγής, εξαγωγής και προκαθορισμού που χορηγούνται για τις συναλλαγές γεωργικών προΐόντων μεταξύ της Κοινότητας και των Καναρίων Νήσων πριν από την 1η Ιουλίου 1992
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1601/92 του Συμβουλίου της 15ης Ιουνίου 1992 για ειδικά μέτρα που αφορούν ορισμένα γεωργικά προϊόντα υπέρ των Καναρίων Νήσων (1), και ιδίως το άρθρο 3 παράγραφος 4,
τον κανονισμό (ΕΟΚ) αριθ. 1695/92 της Επιτροπής για τις κοινές λεπτομέρειες εφαρμογής του ειδικού καθεστώτος εφοδιασμού των Καναρίων Νήσων για ορισμένα γεωργικά προϊόντα (2)-
τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (3), όπως τροποποιήθηκε τελευταία από τον κανονισμό (ΕΟΚ) αριθ. 1738/92 (4), και ιδίως το άρθρο 12 παράγραφος 2, καθώς και τις αντίστοιχες διατάξεις των άλλων κανονισμών περί κοινής οργανώσεως αγοράς,
Εκτιμώντας:
ότι, μέχρι τις 30 Ιουνίου 1992, οι εισαγωγές και οι εξαγωγές από και προς τις Καναρίους Νήσους υπόκεινται στο καθεστώς πιστοποιητικών που προβλέπεται από τον κανονισμό (ΕΟΚ) αριθ. 3719/88 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 2101/92 (6), και ότι από 1ης Ιουλίου 1992 εφαρμόζεται το ειδικό καθεστώς εφοδιασμού για ορισμένα γεωργικά προϊόντα- ότι δεν υπήρξε δυνατή η πλήρης πραγματοποίηση των συναλλαγών ορισμένων προϊόντων πριν από τις 30 Ιουνίου 1992- ότι οι υποχρεώσεις που απορρέουν από τα πιστοποιητικά που έχουν εκδοθεί για τα προϊόντα αυτά και των οποίων η διάρκεια ισχύος εκτείνεται πέραν της 30ής Ιουνίου 1992 πρέπει να τηρηθούν με κίνδυνο απώλειας της εγγύησης που έχει συσταθεί- ότι σε περίπτωση που οι δεσμεύσεις αυτές δεν έχουν πλέον κανένα αντικείμενο, πρέπει να επιτραπεί η άρση τους και κατ' επέκταση η αποδέσμευση των εγγυήσεων που έχουν συσταθεί-
ότι η απόδειξη της προβλεπόμενης χρησιμοποίησης μπορεί να παρασχεθεί κυρίως με σχετική μνεία στο πιστοποιητικό-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη των σχετικών επιτροπών διαχείρισης ,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Όσον αφορά τα πιστοποιητικά εισαγωγής, εξαγωγής και προκαθορισμού:
- των οποίων η προβλεπόμενη χρησιμοποίηση αποδεικνύεται όσον αφορά την προέλευση "Κανάριοι Νήσοι" ή τον προορισμό "Κανάριοι Νήσοι",
- των οποίων η διάρκεια ισχύος δεν έχει ακόμα εκπνεύσει την 1η Ιουλίου 1992 και
- που έχουν χρησιμοποιηθεί εν μέρει μόνο ή καθόλου κατά την ημερομηνία αυτή,
αποδεσμεύονται οι εγγυήσεις που έχουν συσταθεί μετά από αίτηση των ενδιαφερομένων.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 31 Ιουλίου 1992.

Labels: 3
18
6